 sidaan la socono Soomaaliya wasaarado dhisan oo baaxadii Wasaaraduhu ay lahaayeen oo jirtaa ma jirto, waa dal dhamaantiis baabaay Hayadihii dowladuna ay baabaeen oo wax garadkeedii iyo aqoonyahanadeedii kala tageen weeye, waana xil aad u dhib badan oo mucjiso ah oo aad moodid, qofku in loo dhiibo waxaan jirin mararka qaarkood, waxayna la mid tahay wax hada la aas aasayo oo shaqo abuuris ah, waxayna ku xiran tahay imkaaniyaadka iyo dalka gudihiisa waxa ka jira, wasaaradani waa Wasaarad aad u facweyn, waxaana la aas aasey markii daakhiliga la qaatey 1956-dii, waxaana la dhihi jirey wasaarada Hawlaha Guud iyo Boostada iyo Is-gaarsiinta, hada Boostadii ayaa laga gooyey waxayna noqotey Wasaarad kale oo jirta, Wasaarada hawlaha Guud intii Qaranku jirey way jirtey shaqooyin fara badana wey soo qabatey, awood iyo baaxad ay ku shaqeyso ayey la hayd, waxaana ku dadaalidoonaa inaan wax isu uruurino, inagoo aan la kaashaneyno hayadaha kale ee dowlada iyo Soomaalida daneyneysa dalka in wax laga qabto, lana raadiyo dadkii hore uga soo shaqeyn jirey Wasaarada si wax loo bilaabo, sababtoo ah dalku miizaaniyad dhaqaale ma leh, waxa wax lagu bilaabo bajadka ayaa ugu horeeya isaguna ma leh dalka, dowlada oo dhana waa abuur ee marka duruufahaas ayaa lagu shaqeynayaa. 